નોઆખલી વિસ્તારમાં, જ્યાં અનેક ગામોમાં મુસ્લિમોએ હિન્દુઓને મારી નાખેલા અને જ્યાંની આખેઆખી હિન્દુ પ્રજા ગામડાં છોડીને જતી રહેલી એ ગામોમાં ફ્ક્ત બબ્બે નિહથ્થા હિન્દુઓની (એક બિનબંગાળી, એક બંગાળી)ની ટુકડી મોકલવી, મનમાં જે વાત આવે તે સહેજ પણ ડર્યા વિના વાઈસરોયને પણ સંભળાવી દેવી, જીવનું જોખમ હોવા છતાં એક્સ-વાય-ઝેડ સિક્યુરિટી કે બુલેટપ્રૂફ બખ્તર વિના ખુલ્લી છાતીએ સરેઆમ ઘૂમવું… એ માટે ચૌડી છાતી કરતાં પણ ખાસ તો મજબૂત જિગર જોઈએ.